OpenLLM-France/wikimedia huggingface dataset:
# Offoy (Oise)

Offoy és un municipi francès, situat al departament de l'Oise i a la regió dels Alts de França. L'any 2007 tenia 100 habitants.

## Demografia
### Població

El 2007 la població de fet d'Offoy era de 100 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 36 eren l'habitatge principal de la família, 10 eren segones residències i 1 estava desocupat. Tots els 47 habitatges eren cases. Dels 36 habitatges principals, 31 estaven ocupats pels seus propietaris, 1 estava llogat i ocupat pels llogaters i 4 estaven cedits a títol gratuït; 3 tenien dues cambres, 3 en tenien tres, 13 en tenien quatre i 17 en tenien cinc o més. 13 habitatges disposaven pel capbaix d'una plaça de pàrquing. A 13 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Offoy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 8 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 0 | 5 a 9 | 20 |
| 4 | 0 a 4 | 0 |

## Economia

El 2007 la població en edat de treballar era de 64 persones, 45 eren actives i 19 eren inactives. De les 45 persones actives 39 estaven ocupades (25 homes i 14 dones) i 6 estaven aturades (2 homes i 4 dones). De les 19 persones inactives 10 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa de serveis.
Els 2 serveis als particulars que hi havia el 2009 eren paletes.
L'any 2000 a Offoy hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Offoy a l'INSEE.
* Évolution et structure de la population Fitxa amb el detall de dades d'Offoy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Slættanes

Slættanes [ˈslaʰtːaˌneːs] és un poble de l'illa de Vágar, a les illes Fèroe. Es troba dins dels límits del municipi de Vágar. Actualment no hi viu ningú i els habitatges que hi ha serveixen només com a cases d'estiueig dels familiars dels darrers residents.
Slættanes, com el poble també despoblat de Víkar, està situat a la costa nord de l'illa. Enfront hi té la boca nord de l'estret de Vestmanna, que separa les illes de Vágar i Streymoy. Està envoltat de muntanyes de més de 500 metres que l'aïllen de la resta de l'illa. El rius Grøv (al sud) i Áin Ytra (al nord) marquen els límits de la localitat.
El poble es va fundar el 1835 quan el matrimoni format per Hendrik Thomasen i Julianna Niklasdóttir, que pertanyien al municipi de Sandavágur, s'hi van instal·lar. Durant els seus millors anys (del 1945 al 1950) hi havia 12 cases i hi van arribar a viure al voltant de 70 persones. També hi havia una escola. Tanmateix l'edat de la població era de 70 anys de mitjana i el 1964 els darrers habitants se'n van anar.
Mai es va construir una carretera que arribés a Slættanes, però hi ha alguns senders. Un d'ells porta a Sandavágur, al sud-est, un altre a Sørvágur, al sud, i un tercer va cap a l'oest fins a Gásadalur. Al poble no hi ha carrers ni camins discernibles.

## Referències

* ↑ «Mapa de les Fèroe» (en danès). Trap Danmark. [Consulta: 1r novembre 2019].
* 1 2 «Slættanes» (en anglès). faroestamps.fo. Arxivat de l'original el 2007-09-27. [Consulta: 19 desembre 2019].
* ↑ «Slættanes» (en feroès). Heimabeiti. Arxivat de l'original el 2015-07-16. [Consulta: 19 desembre 2019].
* 1 2 «Slættanes» (en anglès). Visit Vágar. Arxivat de l'original el 2021-03-10. [Consulta: 19 desembre 2019].

## Vegeu també

* Llista de municipis de les Illes Fèroe.
* Fjallavatn.

## Enllaços externs

* Web de l'ajuntament de Vágar.
# Messaadine

Messaadine o Messaâdine (àrab: المسعدين, al-Musʿadīn) és una ciutat i municipalitat de la governació de Sussa, a Tunísia, situada 4 km al nord-est de M'saken i 7 km al sud-oest de Sussa, al llarg de la carretera RN1 que connecta Sussa i M'saken. Forma part administrativament de M'saken. El 2014 tenia 12.916 habitants.

## Història

Es diu que la ciutat rep el nom d'Abu-Saïd, un ibadita que va viure al segle XIII de l'Hègira.

## Economia

La seva economia es basa principalment en la indústria tèxtil, amb fàbriques tèxtils situades a la ciutat i als voltants. També hi ha indústria de l'automoció, amb dos sectors industrials importants que depenen principalment d'inversions privades.

## Cultura

S'hi celebra un festival artístic anual entre juliol i agost.

## Esport

La ciutat és coneguda per l'èxit esportiu del seu equip femení de rugbi, el Club Sportif de Messaadine.

## Administració

És el centre de la municipalitat o baladiyya homònima, amb codi geogràfic 31 25 (ISO 3166-2:TN-12).
Al mateix temps, forma un sector o imada (31 64 67), dins de la delegació o mutamadiyya de M'Saken (31 64).

## Referències

* ↑ «" Populations, logements et ménages par unités administratives et milieux "» (en francès). census.ins.tn. Arxivat de l'original el 12 abril 2021. [Consulta: 2 gener 2022].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 146-147. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 77-81. ISSN: 1737-7838 [Consulta: 18 agost 2021].

## Enllaços externs

* Messaadine - Lloc web oficial
# Marià Aguiló

«Marià Aguiló» té aquests significats:
* Marià Aguiló i Fuster (Palma, 1825 - Barcelona, 1897), poeta, bibliògraf, bibliòfil, erudit i lingüista mallorquí.
* Marià Aguiló Aguiló (Palma 1907 - 1974), escriptor represaliat el 1936.
# Blairsden

Blairsden és una concentració de població designada pel cens dels Estats Units a l'estat de Califòrnia. Segons el cens del 2000 tenia 50 habitants.

## Demografia

Segons el cens del 2000, Blairsden tenia 50 habitants, 25 habitatges, i 12 famílies. La densitat de població era de 35,8 habitants per km².
Per edats la població es repartia de la següent manera: un 22% tenia menys de 18 anys, un 10% entre 18 i 24, un 28% entre 25 i 44, un 22% de 45 a 60 i un 18% 65 anys o més.
L'edat mediana era de 40 anys. Per cada 100 dones de 18 o més anys hi havia 116,7 homes.
La renda mediana per habitatge era de 33.393 $ i la renda mediana per família de 26.250 $. Els homes tenien una renda mediana de 41.250 $ mentre que les dones 24.444 $. La renda per capita de la població era de 15.004 $. Cap de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Blairsden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Blairsden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# El Carrascalejo

* Aquest article tracta sobre el municipi de la província de Badajoz. Vegeu-ne altres significats a «Carrascalejo».
El Carrascalejo és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# PPJ

PPJ té els següents significats:
* Partit Popular del Japó, partit polític del Japó
* Perbadanan Putrajaya, autoritat de govern del territori federal de Putrajaya, a Malàisia
* The Plant Pathology Journal, revista científica especialitzada en fitopatologia
* Punts per joc, mesura de l'efectivitat d'un jugador en un torneig de bàsquet
# Sext Apuleu (cònsol any 14)

Sext Apuleu (en llatí: Sextus Appuleius Sex. f. Sex. n.) va ser un magistrat romà, probablement fill de Sext Apuleu, que va ser cònsol l'any 29 aC. Formava part de la gens Apuleia, una família romana d'origen plebeu i patrici.
Va ser cònsol l'any 14, el mateix any en què va morir August. Dió Cassi diu que era parent d'August, i atès que Tàcit parla d'una neta d'una germana d'August de nom Apuleia Varília que va ser acusada de traïció i adulteri l'any 17, es pot pensar que aquesta Apuleia Varília seria filla d'Apuleu amb Marcel·la, neboda d'August; però aquesta relació no es pot establir amb seguretat.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 248.
# Messa (Grècia)

Messa (en grec antic Μέσση) era una de les nou ciutats de Lacònia que enumera Homer al "Catàleg de les naus" a la Ilíada, i li dona l'epítet de πολυτρήρων ("politréron", abundant en coloms).
Estrabó diu que la situació de la ciutat era desconeguda. Però Pausànias la menciona i es creu que era la que Homer descriu a la Ilíada. Aquesta Messa diu que estava situada a la Península de Mani, entre Hippola i Ètil, també mencionades per Homer. Els penya-segats de la costa acullen gran quantitat de coloms salvatges.
Alguns autors l'identifiquen amb Mistràs, perquè la ciutat descrita per Pausànias mai hauria tingut gaire importància, però no hi ha elements suficients per creure-ho.

## Referències

* ↑ Smith, William (ed.). «Messa». Dictionary of Greek and Roman Geography (1854). [Consulta: 19 desembre 2020].
# Marià Aguiló Aguiló

Marià Aguiló (Palma 1907-1974) va ser un escriptor, intel·lectual i periodista mallorquí.
Com a escriptor destaca que el 1956 va ser finalista al premi Ciutat de Palma de novel·la, amb La Custodia, de temàtica xueta i escrita en castellà. Fidel al món xueta, la novel·la originalment havia de titular-se La Calle, però la censura franquista va obligar-lo a canviar el títol. També va escriure teatre, poesia i contes, però va deixar inèdita part de la seva obra. En l'àmbit periodístic va treballar a El día, Boletín del grupo literario Azul, Lealtad, Perlas y cuevas i a Papeles de Son Armadams. En molt articles intentà descriure la realitat social de Mallorca, i per la seva tasca períodista va rebre un Premi Ciutat de Palma.
El 2007 es va fer una petita exposició en commemoració del centenari del seu naixement al Centre Cultura Sa Nostra, a Palma.

## Referències

* 1 2 3 4 Loshuertos, M. «Una exposició recorda a Sa Nostra la figura de l'escriptor Marian Aguiló». DBalears, 23-03-2007.
* 1 2 Díaz, Mariana «Una pequeña exposición recuerda la figura y la obra de Marian Aguiló». Última Hora, 23-03-2007.
# Oromediterrani

Oromediterrani és un estatge bioclimàtic d'alta i mitjana muntanya mediterrània, de clima fred a l'hivern i relativament sec a l'estiu, que comprèn les altes muntanyes de la part sud de la península Ibèrica i les de l'Àfrica del Nord, per damunt de l'alzinar clímax. En els casos més clars correspon a un estatge inferior, sovint sec i clar, de coníferes, al qual per amunt segueix un matollar xeracàntic (coixinets espinosos) que a les muntanyes més altes pot ser seguit per una vegetació glareícola hemicriptofítica. Influències de la vegetació oromediterrània arriben a les muntanyes catalanídiques meridionals.

## Bibliografia

* Oriol de Bolòs Corologia de la flora dels Països Catalans: Volum introductori disponible a Google Books.
# Elizabeth Murray

Elizabeth Murray (Bronx, Nova York, 1980), és una psicòloga, escriptora i conferenciant estatunidenca.
Coneguda també com a Liz Murray, va créixer en una llar pobra, els seus pares eren dependents a les drogues, també havia contret VIH, tenia una germana. Quan Liz tenia 15 anys, la seva mare Jean Murray va morir, i va quedar sense llar. A disset anys, sense sostre, va reprendre els seus estudis, motivada per una visita guiada a la Universitat Harvard, es va fixar com a objectiu concentrar-se en obtenir bones notes. Va realitzar els seus estudis secundaris en només dos anys. Va competir per una beca de The New York Times per bons estudiants i va aconseguir entrar a la universitat i completar els seus estudis en psicologia. L'experiència d'Elizabeth Murray es va plasmar en la pel·lícula Homeless to Harvard: The Liz Murray Story el 2003, dirigida per Peter Levin i protagonitzada per l'actriu Thora Birch.

## Llibre

* 2012: Breaking Night
| « | "Intento transmetre que no importa el que t'hagi passat abans en la teva vida, sempre pots fer alguna cosa per avançar. Sempre es pot prendre una decisió, una decisió que canviï les coses." | » |
| — Elizabeth Murray, març de 2011. |||

## Referències

* ↑ POZ. «Generation AIDS» (en anglès), 01-06-2001. [Consulta: 21 gener 2014].
* ↑ La Tercera. «Lanzan libro de joven del Bronx que pasó de mendiga a estudiante de Harvard» (en castellà), 11-10-2010. Arxivat de l'original el 2 de febrer 2014. [Consulta: 21 gener 2014].
* ↑ ¡Hola!. «La emotiva historia de superación de Liz Murray» (en castellà), 06-10-2010. [Consulta: 13 gener 2014].
* ↑ ABC. «La gente huye de su pasado, pero puede ser su gran oportunidad» (en castellà), 10-03-2011. Arxivat de l'original el 22 de gener 2014. [Consulta: 13 gener 2014].
# Kaminokawa

Kaminokawa (上三川町, Kaminokawa-machi) és una vila i municipi de la prefectura de Tochigi, a la regió de Kanto, Japó i pertanyent al districte de Kawachi. Kaminokawa és una petita vila d'activitat agricola i industrial, amb la fàbrica de Nissan, així com ciutat dormitori d'Utsunomiya, capital prefectural.

## Geografia

El municipi de Kaminokawa es troba localitzat al sud-est de la prefectura de Tochigi, aproximadament a 90 quilòmetres al nord des de Tòquio. El relleu del municipi està format per terreny pla i rius, sense muntanyes, ja que és part de la plana de Kantō. El riu Kinu passa pel municipi. El terme municipal de Kaminokawa limita amb els d'Utsunomiya al nord, Mooka a l'est i Shimotsuke al sud i a l'oest.

### Clima

Kaminokawa té un clima continental humid, caracteritzat per estius càlids i per hiverns freds i amb fortes nevades. La temperatura mitjana anual és de 13,8 graus. La mitjana anual de precipitacions és de 1.378 mil·límetres, sent el setembre el mes més humid. Les temperatures més altes les trobem a l'agost, amb una mitjana de 26,1 graus i les més fredes al gener, amb 2,4 graus.

## Història

Fins al començament de l'era Meiji, la zona on actualment es troba la vila de Kaminokawa pertanyia a l'antiga província de Shimotsuke. L'1 d'abril de 1889, amb la creació del nou sistema de municipis es van fundar els pobles de Kaminokawa, Hongo i Tako, pertanyents aleshores al districte de Haga. El 26 de desembre de 1891 el poble de Tako va ser reanomenat com a Meiji. L'1 de juliol de 1893, Kaminokawa esdevé vila. El 29 d'abril de 1955 la vila de Kaminokawa absorbeix els pobles de Meiji i Hongo.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Kaminokawa, des de 1955.
| Alcalde | Inici del mandat | Fi del mandat | Partit |
| Ryūji Oguchi | 1955 | 1967 | Ind |
| Senmasa Sakurai | 1967 | 1975 | Ind |
| Munetoshi Inaba | 1975 | 1991 | Ind |
| Hiroshi Ōtsuka | 1991 | 1995 | Ind |
| Shigeo Inose | 1995 | 2011 | Ind |
| Mitsutoshi Hoshino | 2011 | - | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 13.961 | 15.037 | 15.881 | 19.824 | 17.766 | 18.003 | 24.597 |
| 1990 | 2000 | 2010 | 2020 | 2030 | 2040 | 2050 |
| 27.300 | 29.421 | 31.617 | 30.881 | - | - | - |

## Transport
### Ferrocarril

La vila de Kaminokawa no disposa de cap estació de ferrocarril, sent les més properes les de la ciutat d'Utsunomiya.

### Carretera

* Autopista de Tōhoku
* Nacional 4 - Nacional 352

## Referències

* ↑ https://map.yahoo.co.jp/address?ac=09301
* ↑ Kaminokawa climate data
* ↑ Statistics Bureau of Japan
# PPG

PPG té els següents significats:
* Partit Popular Gallec, partit polític històric de Galícia
* PPG Industries (de les sigles en anglès Pittsburgh Plate Glass), empresa química multinacional amb seu a Pittsburgh (EUA)
* PPG Place, gratacel de Pittsburgh (EUA)
* Palm Products GmbH, fabricant de sintetitzadors musicals alemany
* Polipropilenglicol, un polímer sintètic
# Sext Atili Serrà Gavià

Sext Atili Serrà Gavià (en llatí Sextus Atilius Serranus Gavianus) va ser un magistrat romà. Originalment formava part de la gens Gàvia, però va ser adoptat per un membre de la gens Atília.
Va ser qüestor el 63 aC l'any del consolat de Ciceró, que el va afavorir. Però l'any 57 aC quan va ser tribú de la plebs va ser subornat pels enemics de Ciceró per intentar evitar que l'orador tornés del seu desterrament. Amb suport del seu col·lega Quint Numeri Ruf es va oposar al retorn de Ciceró per tots els mitjans.
Quan el cònsol Publi Corneli Lèntul va proposar l'1 de gener que Ciceró pogués tornar de l'exili, Gavià va demanar un dia i una nit per pensar-s'ho, i va aconseguir més diners dels seus subornadors. Finalment, quan Ciceró va poder tornar, Gavià va vetar la llei que restaurava a l'orador la seva antiga casa, però va haver de retirar la seva oposició per manca de suport.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 788-789.
# Mare de Déu de Biuse

La Mare de Déu de Biuse és una ermita de l'antic poble de Biuse, ara Bordes de Biuse, en el terme municipal de Llavorsí, a la comarca del Pallars Sobirà.
Està situada a força alçada a l'esquerra de la Noguera Pallaresa, al nord-oest de la Torre de Biuse, restes del Castell de Biuse.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Llavorsí». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Mare de Déu de Biuse en el seu entorn, a l'Institut Cartogràfic de Catalunya
# Bitschhoffen

Bitschhoffen (en alsacià Bítschoffe) és un municipi francès, situat a la regió del Gran Est, al departament del Baix Rin. L'any 1999 tenia 416 habitants.
Forma part del cantó de Reichshoffen, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 323 | 362 | 412 | 425 | 399 | 416 |

## Administració

Llista d'alcaldes :
| Període | Identitat | Partit | Qualitat |
| 2001- | François Anstett | | |
# Ona quadrada

Es coneix per ona quadrada a l'ona de corrent altern (CA) que alterna el seu valor entre dos valors extrems sense passar pels valors intermedis (al contrari del que succeeix amb l'ona sinusoidal i l'ona triangular, etc.)
S'usa principalment per a la generació de polsos elèctrics que són usats com a senyals (1 i 0) que permeten ser manipulades fàcilment, un circuit electrònic que genera ones quadrades es coneix com a generador de polsos, aquest tipus de circuits és la base de l'electrònica digital. S'utilitzen com a referències de temps o senyals del rellotge, pel fet que les seves transicions ràpides són adequades per a accionar circuits lògics síncrons en precisos intervals de temps.
El contingut espectral d'una ona quadrada es compon exclusivament d'harmònics imparells (f, 3f, 5f, etc.), estenent-se a freqüències més elevades com més abruptes siguin els seus flancs. Això té dues conseqüències:
* La capacitància i autoinductancia paràsites filtren el senyal, eliminant les components de major freqüència, amb el qual l'ona quadrada es degrada, prenent un aspecte cada vegada més arrodonit.
* D'altra banda, senyals molt abruptes produeixen radiació d'alta freqüència, donant problemes de compatibilitat electromagnètica i acoblaments (diafonia) entre pistes. Per això certes famílies lògiques com Q-mos (Quit-mos) controlen el pendent dels flancs del senyal, evitant que siguin massa abruptes.
La tensió composta conté una component fonamental RMS de: $\displaystyle Vcomp(rms)=(2*sqrt(6)*Vdc)/pi=1.56*Vdc$
Una ona quadrada ideal té transicions instantànies entre els nivells alts i baixos. A la pràctica, però, això no es pot aconseguir mai degut a les limitacions físiques del sistema que genera la forma de l'ona. El temps que tarda el senyal per anar d'un nivell baix a un nivell alt s'anomena temps de pujada i el d'anar d'un nivell alt a un de baix és el temps de baixada.

## Vegeu també

* Ona triangular
* Ona de serra
# Kon Live Distribution

Kon Live Distribution és un segell discogràfic fundat pel cantant de R&B Akon.
Els artistes d'aquest segell són Ray Lavender, Saschali, Rock City (Timothy i Theron Thomas), Brick & Lace, Lady Gaga, Kardinal Offishall, Sway DaSafo, i Colby O'Donis.
# Shavit

Shavit (en hebreu: שביט) (en català: cometa) és el nom d'una família de llançadores orbitals israelianes, propulsades per coets de combustible sòlid, les quals deriven del míssil balístic d'abast mitjà, anomenat Jericho 3, pràcticament idèntic al sud-africà RSA-3.
Israel només pot llençar míssils en sentit retrògrad (cap a l'oest) per evitar que els llançaments sobrevolin països àrabs a baixa altura. Els llançaments dels coets Shavit es duen a terme des de la Base aèria de Palmahim, a la costa israeliana, en aquest sentit retrògrad.

## Models
### Shavit
#### Especificacions

* Càrrega útil: 160 kg a OTB (366 km d'altura a 143 graus d'inclinació).
* Apogeu: 1400 km.
* Empenyiment a l'enlairament : 412,7 kN.
* Massa total: 23.630 kg.
* Diàmetre: 1,35 metres.
* Longitud total: 18 metres.

### Shavit 1

És una versió millorada del Shavit. El Shavit 1 també és anomenat NEXT. Ha sigut llençat 5 vegades, 2 d'aquestes vegades han fallat. El primer d'aquests llançaments es va dur a terme el 5 d'abril de l'any 1995 i l'últim el 10 de juny de l'any 2007.

#### Especificacions

* Càrrega útil: 225 kg a OTB (366 km d'altura a 143 graus d'inclinació).
* Apogeu: 1400 km.
* Empenyiment a l'enlairament : 760 kN.
* Massa total: 30.000 kg.
* Diàmetre: 1,35 m.
* Longitud total: 18 m.

### LeoLink LK-1

Llançador amb quatre etapes, derivat del prototip Shavit 2.
* Càrrega útil: 550 kg i 415 kg a òrbita heliosíncrona (800 km d'altura a 98,5 graus d'inclinació).
* Empenyiment a l'enlairament: 600 kN.
* Massa total: 30.500 kg.
* Diàmetre: 1,35 m.
* Longitud total: 20,9 m.

### LeoLink LK 2

Versió del LeoLink LK-1, que utilitza un coet Castor-120 com a fase de primera etapa.
* Càrrega útil: 1.550 kg i 1.200 kg a òrbita heliosíncrona (800 km d'altura a 98,5 graus d'inclinació).
* Empenyiment a l'enlairament: 1.450 kN.
* Massa total: 70.000 kg.
* Diàmetre: 2,3 m.
* Longitud total: 26,4 m.

## Referències

* Wade, Mark. «Shavit» (en anglès), 2008.